01978A0116(01) — SL — 18.12.1981 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B Sprememba sporazuma z dne 6. oktobra 1959 ( 1 ) v obliki izmenjave pisem med Evropsko skupnostjo za atomsko energijo (Euratom) in vlado Kanade o sodelovanju pri miroljubni uporabi jedrske energije (78/217/Euratom) (UL L 065 8.3.1978, str. 16)

spremenjen z:









▼B

Sprememba sporazuma z dne 6. oktobra 1959 ( 2 ) v obliki izmenjave pisem med Evropsko skupnostjo za atomsko energijo (Euratom) in vlado Kanade o sodelovanju pri miroljubni uporabi jedrske energije

(78/217/Euratom)

KOMISIJA EVROPSKIH SKUPNOSTI

Bruselj, 16. januarja 1978

Gospod odpravnik poslov,

V čast mi je potrditi prejem vašega pisma 16. januarja 1996, ki se glasi:

„Gospod Komisar,

Komisija je obveščena, da je kanadska vlada sklenila zahtevati uvedbo strožjih varovalnih ukrepov glede prodaje kanadskih materialov, opreme in informacij v tujino.

Ta sklep pomeni posodobitev obstoječega Sporazuma med vlado Kanade in Evropsko skupnostjo za atomsko energijo (Euratom) o sodelovanju pri miroljubni uporabi jedrske energije z dne 6. oktobra 1959 (v nadaljnjem besedilu: Sporazum med Kanado in Euratom iz leta 1959), zlasti kjer zadeva varovalne ukrepe.

Kanadska vlada meni, da je treba doseči začasni dogovor s to izmenjavo pisem, dokler se v celoti ne posodobi Sporazum med Kanado in Euratom iz leta 1959, da se predvidijo zahteve nove kanadske politike glede varovalnih ukrepov s spremembo ustreznih določb iz Sporazuma med Kanado in Euratom iz leta 1959.

Potemtakem predlagam, da se Sporazum med Kanado in Euratom iz leta 1959 spremeni zaradi vključitve naslednjih določb v zvezi z varovalnimi ukrepi:

(a) Za namene Sporazuma med Kanado in Euratom iz leta 1959 se za izraz,stroji in naprave‚v odstavku‘ (d) člena XIV Sporazuma med Kanado in Euratom iz leta 1959 šteje, da vključuje vse postavke iz Priloge A k temu pismu.

(b) Oprema, ki jo je država članica predstavila Komisiji kot opremo, ki je načrtovana, konstruirana ali se uporablja bodisi na podlagi ali z uporabo informacij, pridobljenih od Kanade, in ki je v pristojnosti te države članice v času predstavitve, se obravnava kot oprema, za katero velja Sporazum med Kanado in Euratom iz leta 1959, kot je bil spremenjen. Oprema, ki jo je Kanada predstavila kot opremo, ki je načrtovana, konstruirana ali se uporablja na podlagi ali z uporabo informacij, pridobljenih od navedene države članice, se obravnava kot oprema, za katero velja Sporazum med Kanado in Euratom iz leta 1959, kot je bil spremenjen.

(c) Material, za katerega veljajo pogoji Sporazuma med Kanado in Euratom iz leta 1959, se ne bo uporabljal za izdelavo kakršnega koli jedrskega orožja niti za drugo vojaško uporabo jedrske energije niti za izdelavo kakršne koli jedrske eksplozivne naprave. Zgornjo obveznost v Kanadi preverja Mednarodna agencija za atomsko energijo (MAAE) na podlagi sporazuma med Kanado in MAAE, v Skupnosti pa Skupnost in MAAE na podlagi Pogodbe o ustanovitvi Evropske skupnosti za atomsko energijo in sporazumov, sklenjenih med Skupnostjo, njenimi državami članicami in MAAE, ali, če kadarkoli ti postopki preverjanja niso uveljavljeni, v skladu s sporazumom med pogodbenicami o uporabi sistema varovalnih ukrepov, ki je skladen z načeli in postopki MAAE za varovalne ukrepe.

Pan P. D. Lee

Chargé d'Affaires a.i.

Przedstawicielstwo Kanady

przy Wspólnotach Europejskich,

Rue de Loxum,

61000 Bruksela

(d) Za opremo ali material, ki se prenaša med Kanado in Skupnostjo po začetku veljavnosti tega sporazuma, bo veljal Sporazum med Kanado in Euratom iz leta 1959 samo v primeru, če je pogodbenica, ki je dobaviteljica, pred prenosom o tem pisno obvestila drugo pogodbenico. V primeru prenosa opreme iz Skupnosti v Kanado lahko uradno obvestilo pošlje tudi država članica.

(e) Material iz odstavka (c) bo obogaten nad 20 % ali predelan, in plutonij ali uran, obogaten nad 20 %, se bodo skladiščili samo v skladu s pogoji, o katerih se pisno dogovorita pogodbenici. (Glej Prilogo C – Začasni sporazum o obogatitvi, ponovni predelapredelavi in poznejšem skladiščenju jedrskih materialov v Skupnosti in Kanadi.)

(f) V nobenem primeru pogodbenica ne bo uporabljala določb sedanjega sporazuma za namene pridobivanja trgovinskih prednosti ali za namen vmešavanja v trgovinske odnose druge pogodbenice.

(g) Skupnost bo obvestila države članice o ravneh fizičnega varovanja, določenih v Prilogi B k temu pismu, ki jih je treba uporabljati kot minimum za materiale iz gornjega odstavka (c). Kanada bo uporabljala te ravni fizičnega varovanja kot minimum za materiale iz odstavka (c).

(h) Kakršenkoli spor glede razlage ali uporabe sedanjega sporazuma, ki se ne bi rešil s pogajanji ali se zadevne pogodbenice o njem ne bi dogovorile drugače, se bo predložil arbitražnemu sodišču, sestavljenemu iz treh razsodnikov. Vsaka pogodbenica imenuje enega razsodnika in dva tako imenovana razsodnika izbereta tretjega, ki bo predsednik. Če v 30 dneh po zahtevi za arbitražo ena ali druga pogodbenica nebi imenovali razsodnika, lahko ena ali druga pogodbenica v sporu zahteva od generalnega sekretarja OECD, da imenuje razsodnika. Enak postopek se bo uporabil, če v 30 dneh po določitvi ali imenovanju drugega razsodnika, tretji še nebi bil izbran. Večina članov arbitražnega sodišča bo zadoščala za sklepčnost in vsi sklepi se sprejmejo z večino glasov vseh članov arbitražnega sodišča. Arbitražno sodišče določi arbitražni postopek. Sklepi arbitražnega sodišča, vključno z vsemi odločitvami v zvezi z njegovo ustanovitvijo, postopkom, pristojnostjo in delitvijo stroškov arbitraže med pogodbenicami, so obvezujoči za obe pogodbenici, ki jih tudi uresničita v skladu z ustavnim postopkom vsake od njiju. Finančna nadomestila razsodnikov se določijo na enaki podlagi kakor finančna nadomestila ad hoc sodnikov Meddržavnega sodišča.

(i) Določbe gornjih odstavkov (a) do (h), vključno s členi III, IX in XIV Sporazuma med Kanado in Euratom iz leta 1959 (ker se ti členi spremenijo s predlogi v tem pismu) v vseh okoliščinah ostanejo v veljavi dokler katerakoli oprema ali material iz tega pisma ali iz Sporazuma med Kanado in Euratom iz leta 1959 še obstajajo ali dokler se ne doseže drugačen dogovor.

Če je zgoraj navedeno sprejemljivo za Evropsko skupnost za atomsko energijo, mi je v čast predlagati, da to pismo, ki je verodostojno tako v angleškem kot tudi v francoskem jeziku, skupaj z odgovorom Vaše Ekscelence v zvezi s tem, predstavlja spremembo Sporazuma med Kanado in Euratom iz leta 1959, ki začne veljati na datum odgovora Vaše Ekscelence in bo ostal v veljavi dokler bo katerakoli oprema, material ali naprava, ki jih obravnava to pismo ali Sporazum med Kanado in Euratom iz leta 1959 še obstajala ali se ne doseže drugačen dogovor.

Prosim vas, gospod Komisar, prejmite izraze mojega najglobljega spoštovanja.









PRILOGA A

1. Jedrski reaktorji, ki lahko delujejo tako, da vzdržujejo kontrolirano samovzdrževalno cepitveno verižno reakcijo, razen reaktorjev ničelne moči, ki so definirani kot reaktorji, pri katerih načrtovana največja stopnja proizvodnje plutonija ne presega 100 gramov letno.

Jedrski reaktor v osnovi vključuje dele v reaktorski posodi ali tiste na njo neposredno pritrjene, opremo za kontrolo moči v sredici in komponente, ki običajno vsebujejo primarno hladilo reaktorske sredice ali prihajajo z njim v neposreden stik ali ga uravnavajo.

Pri tem ni namen izključiti reaktorje, ki bi jih bilo mogoče modificirati tako, da bi proizvajali bistveno več kot 100 gramov plutonija na leto. Reaktorji, ki so načrtovani za trajno obratovanje pri znatni moči, ne glede na njihovo sposobnost proizvodnje plutonija, se ne obravnavajo kot "reaktorji ničelne moči".

2. Reaktorske tlačne posode: kovinske posode, kot zaključene enote ali kot njihovi večji, v delavnici izdelani deli, ki so posebej načrtovani ali izdelani za to, da vsebujejo sredico jedrskega reaktorja iz gornjega odstavka 1, in lahko vzdržijo delovni tlak primarnega hladila.

Zgornja plošča reaktorske tlačne posode je večji, v delavnici izdelani del tlačne posode.

3. Notranji deli reaktorja: (npr. podporni stebri in plošče za sredico in drugi notranji deli reaktorske posode, vodila za kontrolne palice, toplotni ščiti, obodne plošče, mrežne plošče za sredico, difuzorske plošče, itd.).

4. Naprave za polnjenje in praznjenje reaktorja: manipulativna oprema, ki je posebej načrtovana ali izdelana za vstavljanje ali odstranjevanje goriva v jedrskih reaktorjih, kot to opredeljuje gornji odstavek 1, in ki lahko deluje med obratovanjem reaktorja ali izvaja tehnično zahtevne postopke nameščanja ali poravnavanja, ki omogočajo kompleksne operacije polnjenja goriva v času, ko reaktor ne obratuje, npr. operacije, pri katerih neposredno opazovanje goriva ali dostop do njega običajno ni mogoč.

5. Reaktorske regulacijske palice: palice, ki so posebej načrtovane ali izdelane za reguliranje hitrosti jedrske reakcije v jedrskem reaktorju, kot je določen v gornjem odstavku 1.

Poleg dela, ki absorbira nevtrone, ta del zajema tudi konstrukcije za njihovo podporo ali obešanje, kadar se te dobavljajo ločeno.

6. Reaktorske tlačne cevi: cevi, ki so posebej načrtovane ali izdelane za to, da vsebujejo gorivne elemente in primarno hladilo v reaktorju, kot je določen v gornjem odstavku 1, pri delovnem tlaku, ki je večji od 50 atmosfer.

7. Cirkonijeve cevi: kovinski cirkonij in njegove zlitine v obliki cevi ali sestavov cevi, v količinah, ki presegajo 500 kg letno, posebej načrtovane ali izdelane za uporabo v reaktorju, kot je določen v gornjem odstavku 1, in v katerih razmerje hafnija in cirkonija ne presega 1: 500 utežnih delov.

8. Naprave za ponovno predelavo obsevanih gorivnih elementov in oprema, ki je posebej načrtovana ali izdelana za ta namen.

Naprava za predelavo obsevanih gorivnih elementov vključuje opremo in sestavne dele, ki običajno pridejo v neposredni stik z obsevanim gorivom in glavnim jedrskim materialom v procesnih tokovih cepitvenih produktov in jih neposredno krmilijo. Na sedanji stopnji tehnološkega razvoja se za samo dva dela opreme šteje, da zadovoljujeta pomen izraza,in oprema, posebej načrtovana ali izdelana za ta namen. Ta dva dela sta:

(a) stroji za sekanje obsevanih gorivnih elementov: daljinsko upravljana oprema, ki je posebej načrtovana ali izdelana za uporabo v zgoraj določenem obratu za ponovno predelavo, ki se uporablja za rezanje, sekanje ali striženje obsevanih gorivnih elementov, svežnjev ali palic; in

(b) kritično varne posode (npr. posode majhnega premera, obročaste ali ploščaste posode), ki so posebej načrtovane ali izdelane za uporabo v zgoraj določenem obratu za ponovno predelavo, ki so namenjene raztapljanju obsevanega jedrskega goriva, in lahko vzdržijo vročo, zelo korozivno tekočino ter jih je mogoče daljinsko natovarjati in vzdrževati.

9. Naprave za izdelovanje gorivnih elementov:

Naprava za izdelovanje gorivnih elementov vključuje opremo:

(a) ki običajno prihaja v neposreden stik s postopkom proizvodnje jedrskega materiala, ta material neposredno obdeluje ali pa ta postopek upravlja; ali

(b) ki neprepustno zapre jedrski material v srajčke gorivnih palic.

Celoten niz naprav za zgoraj opisane postopke, kakor tudi posamezni deli, ki so namenjeni za katerega koli od predhodnih postopkov, ter za ostale postopke izdelave goriva, kot so preverjanje tesnosti srajčke gorivnih palic ali tesnila ter končna predelapredelava do neprepustno zaprtega goriva.

10. Oprema, razen analitičnih instrumentov, ki je posebej načrtovana ali izdelana za ločevanje uranovih izotopov:

Oprema, razen analitičnih instrumentov, ki je posebej načrtovana ali izdelana za ločevanje uranovih izotopov, vključuje vse večje dele opreme, ki so posebej načrtovani ali izdelani za proces ločevanja. Takšni deli vključujejo:

— pregrade za plinsko difuzijo,

— ohišja za plinsko difuzijo,

— sklope plinskih centrifug, ki so odporne na korozijo UF 6 ,

— velike aksialne ali centrifugalne kompresorje, ki so odporni na korozijo UF 6 ,

— posebna kompresorska tesnila za takšne kompresorje.

11. Naprave za pridobivanje težke vode:

Obrat za pridobivanje težke vode vključuje napravo in opremo, ki je posebej načrtovana za obogatitev devterija ali njegovih spojin, kakor tudi vsak pomembnejši del teh predmetov, ki so bistveni za delovanje naprave.









PRILOGA B

STOPNJE FIZIČNEGA VAROVANJA

Stopnje fizičnega varovanja, ki jih morajo zagotoviti ustrezni vladni organi pri uporabi, skladiščenju in prevozu materialov iz priložene tabele, morajo vključevati najmanj naslednje varovalne značilnosti:

Kategorija III

Uporaba in skladiščenje na območju z nadzorovanim dostopom.

Prevoz pod posebnimi varnostnimi ukrepi, ki vključujejo predhodne dogovore med pošiljateljem, prejemnikom in prevoznikom, ter v primeru mednarodnega prevoza, predhodni sporazum med državami, v katerem so določeni čas in kraj prevoza ter postopki za prenos odgovornosti za prevoz.

Kategorija II

Uporaba in skladiščenje na varovanem območju z nadzorovanim dostopom, t.j. območju, ki je pod stalnim nadzorom varnostnikov ali elektronskih naprav in je obdano s fizično pregrado z omejenim številom ustrezno nadzorovanih vhodov, ali katero koli drugo območje z enakovredno stopnjo fizičnega varovanja.

Prevoz pod posebnimi varnostnimi ukrepi, ki vključujejo predhodni dogovor med pošiljateljem, prejemnikom in prevoznikom, ter v primeru mednarodnega prevoza, predhodni sporazum med državami, v katerem so določeni čas in kraj prevoza ter postopki za prenos odgovornosti za prevoz.

Kategorija I

Materiali iz te kategorije se varuje pred nepooblaščeno uporabo z naslednjimi zelo zanesljivimi sistemi:

Uporaba in skladiščenje na močno zaščitenem območju, t.j. zaščitenem območju, kot je določeno za gornjo kategorijo II in do katerega je poleg tega dostop dovoljen samo osebam, katerih zanesljivost je bila preverjena in jih nadzorujejo varnostniki, ki so v tesni zvezi z ustreznimi varnostnimi silami. Namen posebnih ukrepov, ki se izvajajo v tem smislu, je odkriti in preprečiti vsak napad, nepooblaščen dostop ali nepooblaščena odtujitev materiala.

Prevoz pod posebnimi varnostnimi ukrepi, kot so določeni zgoraj za prevoz materialov iz kategorije II in III, ter poleg tega s stalnim nadzorom spremljevalcev in pod pogoji, ki zagotavljajo tesno zvezo z ustreznimi varnostnimi silami.

Kategorizacija jedrskega materiala







Material Oblika Kategorija I II III 1. Plutonij () Neobsevan () 2 kg ali več Manj kot 2 kg, vendar več kot 500 g 500 g ali manj () 2. Uran-235 Neobsevan () – uran, obogaten z uranom 235 do 20 % ali več 5 kg ali več Manj kot 5 kg, vendar več kot 1 kg 1 kg ali manj – uran, obogaten z uranom 23510 %, vendar manj kot 20 % – 10 kg ali več Manj kot 10 kg () – uran, ki je bolj obogaten kot naravni, vendar manj kot 10 % z uranom 235 () – 10 kg ali več 3. Uran-233 Neobsevan () 2 kg ali več Manj kot 2 kg, vendar več kot 500 g 500 g ali manj 4. Obsevano gorivo Osiromašeni ali naravni uran, torij ali nizko obogateno gorivo, (manj kot 10 % cepljive vsebine) () () ( 1 ) Kot je opredeljeno v statutu MAAE. ( 2 ) Material, ki ni obsevan v reaktorju, ali material, ki je obsevan v reaktorju, pri čemer je stopnja sevanja 100 rad/h ali manj v razdalji enega metra brez zaslona. ( 3 ) Manj kakor radiološko pomembna količina bi se morala izvzeti. ( 4 ) Naravni uran, osiromašeni uran in torij ter količine urana, obogatenega manj kot 10 %, ki ne sodijo v Kategorijo III, bi se morali varovati v skladu s preudarno upravljavsko prakso. ( 5 ) Čeprav se priporoča ta stopnja varovanja, se države lahko odločijo tudi za kakšno drugo kategorijo fizičnega varovanja po tem, ko so ocenili posebne razmere. ( 6 ) Drugo gorivo, ki se po svoji prvotni vsebnosti cepljivega materiala klasificira kot material iz kategorij I ali II pred obsevanjem, ki lahko zniža kategorijo za eno stopnjo, medtem ko stopnja sevanja iz goriva preseže 100 rad/h v razdalji enega metra brez zaslona.









PRILOGA C

ZAČASNI SPORAZUM O OBOGATITVI, PONOVNI PREDELAVI IN KASNEJŠEM SKLADIŠČENJU JEDRSKEGA MATERIALA V SKUPNOSTI IN KANADI

▼M1

Pismo Vlade Kanade

V Bruslju, 18. decembra 1981

Spoštovani,

1. V čast mi je sklicevati se na izmenjavo pisem med Vlado Kanade in Evropsko skupnostjo za atomsko energijo (Euratom) z dne 16. januarja 1978 (v nadaljevanju: izmenjava pisem) o spremembi Sporazuma med Vlado Kanade in Evropsko skupnostjo za atomsko energijo o miroljubni uporabi atomske energije z dne 6. oktobra 1959 (v nadaljevanju: Sporazum), posebno glede varovanja (po dodatni izmenjavi pisem). Zlasti se sklicujem na odstavek (e) izmenjave pisem, ki navaja, da:

‚Materiali, ki so navedeni v odstavku (c), se bogatijo nad 20 % ali ponovno predelujejo in nad 20 % obogateni plutonij ali uran se hrani pod pogoji, pisno dogovorjenimi med pogodbenicama (glej Prilogo C: Začasni sporazum o bogatitvi, ponovni predelavi in nadaljnjem skladiščenju jedrskih materialov med Skupnostjo in Kanado).‘

Odstavek 5 Priloge C navaja, da bosta pogodbenici začeli pogajanja kakor hitro bo mogoče po 31. decembru 1979 ali zaključku študije INFCE, kar od tega dvojega bo prej, z namenom nadomestitve Začasnega sporazuma z drugimi ureditvami, ki bi upoštevale, med ostalim, tudi rezultate študij INFCE v zvezi s temi postopki.

Wilhelm Haferkampf

Podpredsednik

Komisije Evropskih skupnosti

200 rue de la Loi

B– 1049 Bruselj

2. Ta pogajanja so zdaj končana in v čast mi je predlagati, da za ponovno predelavo in skladiščenje ter uporabo plutonija veljajo v nadaljevanju navedene smernice:

(a) pogodbenica, ki namerava predelovati in skladiščiti ali uporabljati plutonij, bi se že morala učinkovito zavezati neširjenju jedrskega orožja in mora s tem nadaljevati;

(b) za vse jedrske materiale, za katere velja zaveza uporabe v miroljubne namene v obratih za ponovno predelavo in skladiščenje ter uporabo plutonija, veljajo ukrepi varovanja MAAE;

(c) za vse jedrske materiale, za katere velja zaveza uporabe v miroljubne namene v obratih za predelavo in poznejše skladiščenje ter dejavnosti v zvezi z njihovo uporabo, vključno z njihovimi prevozi, veljajo ustrezni ukrepi fizičnega varovanja;

(d) pogodbenici vzpostavita ustrezne postopke za medsebojno obveščanje in poročanje o materialih;

(e) opis tekočega in načrtovanega programa jedrske energije, ki vključuje zlasti podroben opis politike, pravnih in upravnih elementov, ki zadevajo ponovno predelavo in skladiščenje ter uporabo plutonija, bo predložila pogodbenica, ki se namerava ukvarjati s temi dejavnostmi;

(f) pogodbenici se dogovorita o rednih in pravočasnih posvetovanjih, na katerih se, med drugim, osvežujejo informacije, predpisane v smernici (e), in kolikor mogoče temeljito preučujejo pomembne spremembe v programih jedrske energije;

(g) predelava in skladiščenje plutonija se lahko začne šele po tem, ko je zadevna pogodbenica predložila informacije o svojem programu jedrske energije, ko je vzpostavila oziroma predložila naloge, ureditve in druge informacije, ki jih zahtevajo smernice, in ko sta se pogodbenici sporazumeli, da sta ponovna predelava in skladiščenje plutonija sestavni del opisanega programa jedrske energije; v primerih, ko za predlagano predelavo oziroma skladiščenje plutonija zgornji pogoji niso izpolnjeni, se lahko dejavnosti začnejo šele po dogovoru, sprejetem na podlagi posvetovanj, ki jih pogodbenici opravita takoj ob vsakem takem predlogu;

(h) predvidena predelava in skladiščenje plutonija se lahko opravljata le toliko časa, dokler zadevna pogodbenica ne spremeni svojih zavez glede neširjenja jedrskega orožja in dokler spoštuje zahteve glede rednih in pravočasnih posvetovanj iz smernice (f).

3. Ugotavljam, da sta se Kanada in Skupnost sporazumeli, da so cilji zgornjih smernic izpolnjeni.

Zlasti ugotavljam, da so Kanada in Skupnost ter njene države članice v okviru svojih zadevnih pristojnosti sprejele učinkovite zaveze za preprečevanje širjenja jedrskega orožja in podvrgle vse zadevne materiale ukrepom varovanja MAAE ter ustreznim ukrepom fizičnega varovanja iz odstavkov (c) in (g) izmenjave pisem, ki so jo zaključila pisma zunanjih ministrov držav članic o fizični zaščiti veleposlanikom Kanade. Ugotavljam tudi, da je Skupnost predložila Kanadi opis tekočih in načrtovanih programov jedrske energije Skupnosti in držav članic ter da so določeni postopki za obveščanje in poročanje o materialih.

4. Končno ugotavljam, da te ureditve upoštevajo, med drugim, tudi rezultate študij INFCE glede zadevnih postopkov, kakor to določa odstavek 5 Priloge C k izmenjavi pisem. Ugotavljam, da se pogodbenici še zlasti zavedata, da separacija, skladiščenje, prevoz in uporaba plutonija zahtevajo posebne ukrepe za zmanjšanje tveganja širjenja jedrskega orožja; da sta odločeni še naprej podpirati razvoj mednarodnih ukrepov varovanja in drugih ukrepov za neširjenje jedrskega orožja, ki zadevajo ponovno predelavo in plutonij, vključno z učinkovitim in splošno sprejetim mednarodnim programom skladiščenja plutonija; da se zavedata vloge ponovne predelave v zvezi z največjo možno izrabo razpoložljivih virov in upravljanjem z materiali, ki jih vsebuje izrabljeno gorivo, oziroma drugo miroljubno uporabo, ki ni namenjena za eksplozive, vključno z raziskavami, posebno v okviru pomembnih programov jedrske energije; in da želita predvidljivo in praktično izvedbo določil odstavka (e) izmenjave pisem ob upoštevanju tako njune odločenosti zagotavljati nadaljnje uresničevanje cilja neširjenja jedrskega orožja kot tudi zadovoljevanje dolgoročnih potreb programov jedrske energije pogodbenic.

5. V čast mi je obvestiti Komisijo, da na podlagi zgornjega in v skladu z odstavkom (e) izmenjave pisem Vlada Kanade soglaša, da se lahko opravlja ponovna predelava materialov, na katere se nanaša Sporazum, in skladiščenje plutonija v okviru tekočih in načrtovanih programov jedrske energije, opisanih in občasno osveženih s strani Skupnosti in njenih držav članic.

6. V čast mi je obvestiti Komisijo, da bo soglasje Vlade Kanade iz odstavka 5 ostalo v veljavi, dokler bodo izpolnjeni naslednji pogoji:

(i) Skupnost ostane pri svoji zavezi preprečevati širjenje jedrskega orožja v skladu s smernico (a), ki je določena v odstavku (c) izmenjave pisem, in

(ii) Skupnost se še naprej posvetuje z Vlado Kanade, kakor določa ta sporazum, glede posodabljanja opisanih programov jedrske energije in obveščanja Vlade Kanade o morebitnih pomembnejših spremembah.

7. Odstavek (e) izmenjave pisem določa, da se materiali, za katere velja ta sporazum, obogatijo nad 20 %, nad 20 % obogateni uran pa se hrani izključno pod pogoji, pisno dogovorjenimi med pogodbenicama. V čast mi je predlagati, da se pogodbenici dogovorita, da se bosta v 40 dneh po prejemu zahteve od katere od pogodbenic, posvetovali in preučili predloge pogojev, o katerih se pisno dogovorita, pod katerimi se lahko materiali, za katere velja ta sporazum, obogatijo nad 20 % oziroma se nad 20 % obogateni uran hrani.

8. V čast mi je potrditi, da bodo pogodbenice obravnavale dokumente z opisi tekočih in načrtovanih programov jedrske energije Skupnosti in njenih držav članic kot zaupne.

9. Če je zgornje sprejemljivo za Evropsko skupnost za atomsko energijo, imam čast predlagati, da to pismo, ki je verodostojno v angleščini in francoščini, skupaj z odgovorom Vaše ekscelence nanj, tvori sporazum, ki ga predpisuje odstavek (e) izmenjave pisem in nadomesti Prilogo C k izmenjavi pisem ter izmenjavo pisem z dne 23. decembra 1980. Ta sporazum začne veljati na dan odgovora Vaše ekscelence na to pismo.

Spoštovani gospod, prosim sprejmite izraz mojega odličnega spoštovanja.

Pismo Skupnosti

V Bruslju, 18. decembra 1981

Vaša ekscelenca,

V čast mi je potrditi, da smo prejeli Vaše pismo z današnjim datumom, ki se glasi:

‚1. V čast mi je sklicevati se na izmenjavo pisem med Vlado Kanade in Evropsko skupnostjo za atomsko energijo (Euratom) z dne 16. januarja 1978 (v nadaljevanju besedila: izmenjava pisem) o spremembi Sporazuma med Vlado Kanade in Evropsko skupnostjo za atomsko energijo o miroljubni uporabi atomske energije z dne 6. oktobra 1959 (v nadaljevanju besedila: Sporazum), posebno glede varovanja (po dodatni izmenjavi pisem). Zlasti se sklicujem na odstavek (e) izmenjave pisem, ki navaja:

‚Materiali, ki so navedeni v odstavku (c), se bogatijo nad 20 % ali predelujejo in nad 20 % obogateni plutonij ali uran se hranijo pod pogoji, pisno dogovorjenimi med pogodbenicama (glej Prilogo C: Začasni sporazum o bogatenju, ponovni predelavi in nadaljnjem skladiščenju jedrskih materialov med Skupnostjo in Kanado).‘

Odstavek 5 Priloge C navaja, da bosta pogodbenici začeli pogajanja kakor hitro bo mogoče po 31. decembru 1979 ali zaključku študije INFCE, kar od tega dvojega je bilo prej, z namenom zamenjave Začasnega sporazuma z drugimi ureditvami, ki bi upoštevale, med drugim, tudi rezultate študij INFCE v zvezi z zadevnimi postopki.

2. Ta pogajanja so zdaj končana in v čast mi je predlagati, da za ponovno predelavo in skladiščenje ter uporabo plutonija veljajo v nadaljevanju navedene smernice:

(a) pogodbenica, ki namerava predelovati in skladiščiti ali uporabljati plutonij, bi se že morala učinkovito zavezati neširjenju jedrskega orožja in mora s tem nadaljevati;

(b) za vse jedrske materiale, za katere velja zaveza uporabe v miroljubne namene v obratih za ponovno predelavo in skladiščenje ter uporabo plutonija, veljajo ukrepi varovanja MAAE;

(c) za vse jedrske materiale, za katere velja zaveza uporabe v miroljubne namene v obratih za predelavo in poznejše skladiščenje ter dejavnosti v zvezi z njihovo uporabo, vključno z njihovimi prevozi, veljajo ustrezni ukrepi fizičnega varovanja;

(d) pogodbenici vzpostavita ustrezne postopke za medsebojno obveščanje in poročanje o materialih;

G. Richard Tait

Izredni veleposlanik in pooblaščenec

Vodja kanadske misije pri Evropski uniji

(e) opis tekočega in načrtovanega programa jedrske energije, ki vključuje zlasti podroben opis politike, pravnih in upravnih elementov, ki zadevajo ponovno predelavo in skladiščenje ter uporabo plutonija, bo predložila pogodbenica, ki se namerava ukvarjati s temi dejavnostmi;

(f) pogodbenici se dogovorita o rednih in pravočasnih posvetovanjih, na katerih se, med drugim, osvežujejo informacije, predpisane v smernici (e), in kolikor mogoče temeljito preučujejo pomembne spremembe v programih jedrske energije;

(g) predelava in skladiščenje plutonija se lahko začne šele po tem, ko je zadevna pogodbenica predložila informacije o svojem programu jedrske energije, ko je vzpostavila oziroma predložila naloge, ureditve in druge informacije, ki jih zahtevajo smernice, in ko sta se pogodbenici sporazumeli, da sta ponovna predelava in skladiščenje plutonija sestavni del opisanega programa jedrske energije; v primerih, ko za predlagano predelavo oziroma skladiščenje plutonija zgornji pogoji niso izpolnjeni, se lahko dejavnosti začnejo šele po dogovoru, sprejetem na podlagi posvetovanj, ki jih pogodbenici opravita takoj ob vsakem takem predlogu;

(h) predvidena predelava in skladiščenje plutonija se lahko opravljata le toliko časa, dokler zadevna pogodbenica ne spremeni svojih zavez glede neširjenja jedrskega orožja in dokler spoštuje zahteve glede rednih in pravočasnih posvetovanj iz smernice (f).

3. Ugotavljam, da sta se Kanada in Skupnost sporazumeli, da so cilji zgornjih smernic izpolnjeni.

Zlasti ugotavljam, da so Kanada in Skupnost ter njene države članice v okviru svojih zadevnih pristojnosti sprejele učinkovite zaveze za preprečevanje širjenja jedrskega orožja in podvrgle vse zadevne materiale ukrepom varovanja MAAE ter ustreznim ukrepom fizičnega varovanja iz odstavkov (c) in (g) izmenjave pisem, ki so jo zaključila pisma zunanjih ministrov držav članic o fizičnem varovanju veleposlanikom Kanade. Ugotavljam tudi, da je Skupnost predložila Kanadi opis tekočih in načrtovanih programov jedrske energije Skupnosti in držav članic ter da so določeni postopki za obveščanje in poročanje o materialih.

4. Končno ugotavljam, da te ureditve upoštevajo, med drugim, tudi rezultate študij INFCE glede zadevnih postopkov, kakor to določa odstavek 5 Priloge C k izmenjavi pisem. Ugotavljam, da se pogodbenici še zlasti zavedata, da separacija, skladiščenje, prevoz in uporaba plutonija zahtevajo posebne ukrepe za zmanjšanje tveganja širjenja jedrskega orožja; da sta odločeni še naprej podpirati razvoj mednarodnih ukrepov varovanja in drugih ukrepov za neširjenje jedrskega orožja, ki zadevajo ponovno predelavo in plutonij, vključno z učinkovitim in splošno sprejetim mednarodnim programom skladiščenja plutonija; da se zavedata vloge ponovne predelave v zvezi z največjo možno izrabo razpoložljivih virov in upravljanjem z materiali, ki jih vsebuje izrabljeno gorivo, oziroma drugo miroljubno uporabo, ki ni namenjena za eksploziva, vključno z raziskavami, posebno v okviru pomembnih programov jedrske energije; in da želita predvidljivo in praktično izvedbo določil odstavka (e) izmenjave pisem ob upoštevanju tako njune odločenosti zagotavljati nadaljnje uresničevanje cilja neširjenja jedrskega orožja kot tudi zadovoljevanje dolgoročnih potreb programov jedrske energije pogodbenic.

5. V čast mi je obvestiti Komisijo, da na podlagi zgornjega in v skladu z odstavkom (e) izmenjave pisem Vlada Kanade soglaša, da se lahko opravlja ponovna predelava materialov, na katere se nanaša Sporazum, in skladiščenje plutonija v okviru tekočih in načrtovanih programov jedrske energije, opisanih in občasno osveženih s strani Skupnosti in njenih držav članic.

6. V čast mi je obvestiti Komisijo, da bo soglasje Vlade Kanade iz odstavka 5 ostalo v veljavi, dokler bodo izpolnjeni naslednji pogoji:

(i) Skupnost ostane pri svoji zavezi preprečevati širjenje jedrskega orožja v skladu s smernico (a), ki je določena v odstavku (c) izmenjave pisem, in

(ii) Skupnost se še naprej posvetuje z Vlado Kanade, kakor določa ta sporazum, glede posodabljanja opisanih programov jedrske energije in obveščanja Vlade Kanade o morebitnih pomembnejših spremembah.

7. Odstavek (e) izmenjave pisem določa, da se materiali, za katere velja ta sporazum, obogatijo nad 20 %, nad 20 % obogateni uran pa se hrani izključno pod pogoji, pisno dogovorjenimi med pogodbenicama. V čast mi je predlagati, da se pogodbenici dogovorita, da se bosta v 40 dneh po prejemu zahteve od katere od pogodbenic, posvetovali in preučili predloge pogojev, o katerih se pisno dogovorita, pod katerimi se lahko materiali, za katere velja ta sporazum, obogatijo nad 20 % oziroma se nad 20 % obogateni uran hrani.

8. V čast mi je potrditi, da bosta pogodbenici obravnavali dokumente z opisi tekočih in načrtovanih programov jedrske energije Skupnosti in njenih držav članic kot zaupne.

9. Če je zgornje sprejemljivo za Evropsko skupnost za atomsko energijo, imam čast predlagati, da to pismo, ki je verodostojno v angleščini in francoščini, skupaj z odgovorom Vaše ekscelence nanj, tvori sporazum, ki ga predpisuje odstavek (e) izmenjave pisem in nadomesti Prilogo C k izmenjavi pisem ter izmenjavo pisem z dne 23. decembra 1980. Ta sporazum začne veljati na dan odgovora Vaše ekscelence na to pismo.‘

V čast mi je tudi obvestiti Vašo ekscelenco, da je Evropska skupnost za atomsko energijo seznanjena s smernicami, ki jih je določila Vlada Kanade v pismu Vaše ekscelence, in se strinja, da veljajo za ponovno predelavo materialov, za katere velja Sporazum, ter za skladiščenje tako pridobljenega plutonija, in se strinja, da pismo Vaše ekscelence ter ta odgovor tvorita sporazum, ki ga predpisuje odstavek (e) izmenjave pisem, ter da nadomestita Prilogo C k izmenjavi pisem in izmenjavo pisem z dne 23. decembra 1980.

Sprejmite, Vaša ekscelenca, izraz mojega odličnega spoštovanja.

▼B

“









PRILOGA I

IZJAVA O PRENOSU TEHNOLOGIJE

„Države članice in Skupnost so pripravljene zagotoviti kanadski vladi, da priznavajo legitimnost prenosa občutljive tehnologije v smislu Londonskih smernic o pogojih, ki so določeni v njih. Ugotavljajo, da Kanada namerava opraviti tudi prenose CANDU tehnologije (tehnologija tlačnovodnega cevnega reaktorja, moderiranega s težko vodo, tehnologija izdelave gorivnih elementov in tehnologija D2O) in druge tehnologije, svojstvene njenemu gorivnemu ciklusu, v katero koli državo članico ob upoštevanju nekaterih pogojev.

Menijo, da je ali bo v pristojnosti držav članic, ki želijo uvažati to tehnologijo, da sklenejo sporazume s Kanado, ki vsebujejo obveznosti, ki jih zahteva kanadska vlada v zvezi s temi prenosi.

Vendar morajo te države biti upravičene do prenosa te tehnologije v drugo državo članico pod pogojem, da je druga država članica prejemnica prevzela enake obveznosti do kanadske vlade kakor prva država članica.

V skladu s tem Skupnost in države članice potrjujejo, da ni ovir za sklenitev teh sporazumov med Kanado in katero koli državo članico Skupnosti, ki bi jih želela skleniti, pod pogojem, da so ti sporazumi v celoti usklajeni s Pogodbo o ustanovitvi Evropske skupnosti za atomsko energijo.“









PRILOGA II

TEHNIČNI ZAZNAMEK

1. Načelo sorazmernosti

Kadar se kanadski material proizvaja, predeluje ali uporablja skupaj z materialom drugega porekla, se bodo proizvedeni material kakor tudi izgube med postopkom pripisale materialu, ki je predmet Sporazuma med Kanado in Euratom, sorazmerno odstotku materiala, ki je predmet tega sporazuma, in je bil na začetku v tej zmesi. Besede „proizveden, predelan ali uporabljen“ vključujejo konverzijo, izdelavo, obogatitev, ponovno predelavo in obsevanje.

2. Razlaga glede dvojnega označevanja

Velikokrat se material s poreklom iz ene od pogodbenic Sporazuma med vlado Kanade in Evropsko skupnostjo za atomsko energijo (Euratom) o sodelovanju pri miroljubni uporabi jedrske energije iz leta 1959, kot je bil spremenjen, pošlje v tretjo državo na predelavo, ki vključuje konverzijo, obogatitev in izdelavo, preden se dostavi v državo pogodbenico, kot prejemnico. Ta predelani material pogodbenica prejemnica dobi na podlagi Sporazuma iz leta 1959 in zato zanj veljajo določbe navedenega sporazuma, kot je bil spremenjen.

Priznava se upravičena skrb glede kopičenja določb o varovalnih ukrepih za jedrski material in posledičnih administrativnih problemov. Te težave se obravnavajo na mednarodnih forumih, dobavitelji in prejemniki pa bi morali nadaljevati z iskanjem zadovoljivih rešitev, tako na dvostranski kot na večstranski ravni.









PRILOGA III

Opomba o Fizičnem Varovanju

Od zunanjega ministra države članice Euratom kanadskim veleposlanikom.

Vaša Ekscelenca,

V čast mi je sklicevati se na Sporazum med vlado Kanade in Evropsko skupnostjo za atomsko energijo o sodelovanju pri miroljubni uporabi jedrske energije z dne 6. oktobra 1959, kot je bil spremenjen (v nadaljnjem besedilu Sporazum).

Imam vas čast obvestiti, da je moja vlada potrdila, da so poleg obveznosti do Kanade, ki so del Sporazuma, predmeti iz Sporazuma, ki so na ozemlju, v pristojnosti ali pod nadzorom moje vlade, predmet ravni fizičnega varovanja, opisane v Sporazumu.

Prosim, prejmite, Vaša Ekscelenca, izraze mojega najglobljega spoštovanja.

KOMISIJA EVROPSKIH SKUPNOSTI

Bruselj, 16. januarja 1978

Gospod odpravnik poslov,

Sklicujem se na naš sporazum z dne 16. januarja 1978 in imam čast navesti, da je Svet med obravnavo tega sporazuma na naslednji način razlagal veljavnost Sporazuma v zvezi s časom po začasnem obdobju:

„Ob potrditvi izmenjave pisem med Kanado in Euratom Svet priznava, da so pogoji, pod katerimi:

— se material, vključen v Sporazum med Kanado in Euratom obogati nad 20 % ali ponovno predela,

— in pogoji, pod katerimi se uran, obogaten nad 20 %, ter plutonij skladiščita,

vključeni v Sporazumu za začasno obdobje.

Za materiale, ki se dobavljajo po koncu začasnega obdobja, je treba skleniti sporazum o režimu, ki bo urejal te občutljive postopke. Svet zaradi tega priznava, da stranke niso prevzele nikakršnih obveznosti glede teh materialov, niti glede dobave teh materialov niti glede dejstva, da bi režim, o katerem se je treba pogajati in ki bi urejal občutljive postopke, vključeval katere koli pogoje, še več, niti glede narave katerih koli takih pogojev.“

Bil bi vam hvaležen, če bi potrdili, da se kanadske oblasti s to razlago strinjajo.

Prosim Vas, gospod odpravnik poslov, da prejmete izraze mojega najglobljega spoštovanja.

Gospod P. D. Lee

Odpravnik poslov a.i.

Kanadska misija

pri Evropskih skupnostih

Rue de Loxum 6 (peto nadstropje)

1000 Bruselj

KANADSKA MISIJA PRI EVROPSKIH SKUPNOSTIH

Bruselj, 16. januarja 1978

Gospod komisar,

V čast mi je potrditi prejem vašega pisma z dne 16. januarja 1978, ki se glasi:

„Gospod odpravnik poslov,

Sklicujem se na naš sporazum z dne 16. januarja 1978 in imam čast navesti, da je Svet med obravnavo tega sporazuma na naslednji način razlagal veljavnost Sporazuma v zvezi s časom po začasnem obdobju:

‚Ob potrditvi izmenjave pisem med Kanado in Euratom Svet priznava, da so pogoji, pod katerimi:

— se material, vključen v Sporazum med Kanado in Euratom obogati nad 20 % ali ponovno predela,

— in pogoji, pod katerimi se uran, obogaten nad 20 %, ter plutonij skladiščita,

vključeni v Sporazumu za začasno obdobje.

Za materiale, ki se dobavljajo po koncu začasnega obdobja, je treba skleniti sporazum o režimu, ki bo urejal te občutljive postopke. Svet zaradi tega priznava, da stranke niso prevzele nikakršnih obveznosti glede teh materialov, niti glede dobave teh materialov niti glede dejstva, da bi režim, o katerem se je treba pogajati in ki bi urejal občutljive postopke, vključeval katere koli pogoje, še več, niti glede narave katerih koli takih pogojev.‘

Bil bi vam hvaležen, če bi potrdili, da se kanadske oblasti s to razlago strinjajo.

Prosim Vas, gospod odpravnik poslov, da prejmete izraze mojega najglobljega spoštovanja.“

V čast mi je potrditi, da se kanadske oblasti s tem tolmačenjem strinjajo.

Prosim vas, gospod Komisar, prejmite izraze mojega najglobljega spoštovanja.

P D. LEE

Odpravnik poslov a.i.

Gospod Guido Brunner

Komisar

Komisija Evropskih skupnosti

Rue de la Loi 200

1049 Bruselj